als_Latn dik_Latn sag_Latn
Ja si ndryshojnë pikët e fituesit të fundit për 271 degët
Vendet e mbetura bosh nga mbyllja e regjistrimeve paraprake kanë sjellë ndryshime të shumta në listën e fituesve që do vijojnë studimet e larta në universitetet publike gjatë vitit të ri akademik 2014-2015. Ministria e Arsimit ka zbardhur gjatë ditës së djeshme listën përfundimtare të rreth 19 mijë maturantëve që fitojnë statusin e studentit në një nga preferencat e përzgjedhura prej tyre gjatë plotësimit të formularit A2. Me renditjen e re shumë nga maturantët kanë mundur të fitojnë një degë tjetër, e cila ishte në renditje më lart se sa dega e fituar gjatë fazës paraprake. Listën e plotë të kandidatëve fitues në të gjitha universitetet e vendit e gjeni të detajuar në faqen zyrtare të gazetës “Dita”, “www.gazetadita.al. Autoritetet e arsimit bëjnë me dije se është ulur edhe pragu i pikëve të fituesit të fundit që është pranuar në çdo program studimi. Bashkangjitur shkrimit gjeni të detajuar listën e plotë me pikët e fituesit të fundit për të 271 degët e universiteteve publike. Pikë të cilat u vijnë në ndihmë maturantëve të tjerë që nuk janë ende pjesë e listës së fituesve. Për këtë kategori do të ketë një raund tjetër konkurrimi që do të zhvillohet nëpërmjet formularit A3.
Regjistrimi përfundimtar
Kandidatët që janë pjesë e listës finale të fituesve duhet të paraqiten për të bërë regjistrimin përfundimtar pranë sekretarive mësimore në datat e përcaktuara. Drejtoresha e Agjencisë Kombëtare të Provimeve, Rezana Vrapi ka deklaruar dje se edhe për këtë vit trendi mbetet dega e Drejtësisë në kryeqytet. “Të gjithë ata të cilët rezultojnë fitues në listat e shpallura nga Agjencia Kombëtare e Provimeve, dhe MAS duhet të paraqiten nga data 1 deri në 7 tetor pranë sekretarive të fakulteteve, ku janë fitues. Bashkë me dokumentet që do ua kërkojnë këto sekretari do regjistrohen dhe do të vazhdojnë studimet e mëtejshme. Numrin më të madh të aplikimeve e ka pasur dega e drejtësisë në Tiranë. Më pas është administrim-biznesi dhe gjuha angleze”, shprehet Rezana Vrapi. Sipas saj, maturantët që nuk janë pjesë e listës së fituesve kanë ende shanse për të fituar një të drejtë studimi në universitetet publike. Garë kjo që do të zhvillohet me plotësimin e formularit A3, që pritet të shpallet nga MAS së shpejti. Konkretisht ky formular do të hyjë në lojë pas shpalljes së kuotave bosh nga fakultetet, në mbyllje të regjistrimeve përfundimtare. “Ka një formular A3, në të cilin të gjithë ata që nuk mundën të fitonin me aplikimin e parë, por dhe nxënës të tjerë që dhanë provimet e sesionit të vjeshtës, do të kenë mundësi që të aplikojnë sërish, me pikët që kanë grumbulluar, nëse rezultojnë fitues do të vazhdojnë studimet e mëtejshme”, shton Vrapi. Pjesë e formularit A3 do të jenë degët që kanë kuota të parealizuara, çka do të thotë se maturantët do të konkurrojnë për kuota që ndoshta nuk kanë qenë në preferencat e tyre. Kandidatët që regjistrohen duke paraqitur dokumentacionin pranë sekretarive të fakulteteve ku janë shpallur fitues, nuk kanë të drejtë të aplikojnë në raundin pasardhës (ku parashikohet dhe aplikimi me formularin A3). Pranimi i kandidatëve për një program të dytë studimi dhe transferimet e studimeve në institucionet publike të arsimit të lartë do të kryhen sipas kritereve të përcaktuara me akte të veçanta.
Dosja e dokumenteve për regjistrimin përfundimtar
Sekretaritë mësimore të fakulteteve në datat 1-7 tetor 2014, do të pranojnë dokumentacionin plotësues për të gjithë kandidatët fitues. Kandidatët dorëzojnë personalisht dokumentacionin e mëposhtëm:
- a) Dokumentin e identifikimit (kartë identiteti ose pasaportë). Në dosje mbahet vetëm fotokopja e një prej dokumenteve të identifikimit, (e pa noterizuar).
- b) 2 fotografi personale.
- c) Mandat arkëtimi i tarifës së regjistrimit prej 1.600 lekësh, paguar pranë zyrave të Postës Shqiptare, për llogari të universitetit ku është shpallur fitues.
- d) Deklaratën e cila plotësohet dhe firmoset nga kandidati në prani të punonjëses së sekretarisë mësimore dhe kundërfirmoset nga kjo e fundit.
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn